ISANDA LAUAS
Tere tulemast saatesse "Isanda lauas"!
Tänane külaline, Jaakko Romu, on pärit Põhjamaalt.
Kuidas sa enda kohta ütlesid? -Jääk-preester (nimest lähtuvalt).
Enne saadet vesteldes ilmnes, et Jumal on sinu elus
võimsalt osalenud. Püüame olulisema esile tuua!
16-aastase poisina läksid Outokummusse tööle.
Seal toimus su elus esimest korda midagi ränka.
Töötasin Outokummu kaevanduses, kuid maa peal. See praktikaaeg oli
vajalik tehnikakooli astumise jaoks, kuhu ma siiski ei jõudnudki.
Toimus tõsine õnnetus. Olin surmasuus.
Sinu peale kukkus umbes 100 kg raskus.
Pidin eemaldama terasest plaadi, lõigates läbi roostetanud poldid.
Kui viimane polt katkes, plaat eraldus, hakkas kõikuma
ja tõukas mind alla.
Rikastustehase pump pöörles 2-3 m allpool.
Kukkusin selle kõrvale ja raske plaat tuli mulle järgi,
haavas mu selga, siseelundeid, neere.
Öeldi, et üks neer eraldus täielikult.
See oli kohutav õnnetus! -Olid sellises seisundis,
et arstid ei andnud sulle mingit elulootust.
Nii kiirabi kui Joensuu keskhaigla arstid olid nõutud.
Mu isa tuli mind vaatama ja istus mu voodi juures.
Samal ajal tuli sinna 2 arsti, kes hakkasid isaga rääkima võõrkeeles,
mida mina ei mõistnud. Nad rääkisid ilmselt saksa keeles.
Kui arstid olid lahkunud, ütles isa mulle tõe välja.
Isa ütles mulle otse:Jaakko, sind ei päästa miski, sa sured!
Oled nii haavatud, et opereerida ei saa.
Pole midagi muud oodata, kui seda, et sured."
See oli kohutav, mida isa ütles, kuid see oli tõde.
Sellest hoolimata, et isa polnud aktiivselt usus,
andis ta siiski sulle võtme“. -Jah, isa väline elu oli korras.
Ta kuulus luteri kirikusse ja elas korralikku, karsket elu.
Isa ütles:Kuule, Jaakko, kui sa palvetaksid,
kui Jumal sind kuuleks ja tervendaks!“
Kui isa lahkus, panin kohe käed teki all risti ja ütlesin lühikese palve,
väga lühikese palve:
Issand, kui Sa oled olemas, siis tee mind terveks!
Kui mind tervendad, siis mu elu kuulub Sinule!“
Sellise palve palusin. Siis toimus midagi erilist!
Seejärel toimusid raputavad sündmused!
Tundsin, et keegi puudutas mu pealage!
See oli täiesti füüsiliselt tuntav puudutus!
See oli Jumala vägi, mis hakkas liikuma mu kehas, alates peast.
See oli eriline tunne. Kogesin seda enda kehas raputava tundena.
Kui see tunne minus oli rinnuni jõudnud, kogesin,
et see nagu lükkas enda ees midagi. Mul olid tohutud valud.
Sedamööda, kuidas see imeline tunne minus allapoole liikus,
kadusid valud mu kehast! Teki alla tuli nagu midagi kuuma.
See läks aeglaselt varvasteni ja sealt välja.
Siis vaatasid sa teki alla ja seal oli midagi arusaamatut!
Valud olid kadunud ja hea oli olla!
Huvitas, mis on toimunud, kuna tundsin imelikku kuuma.
Vaatasin teki alla. Olin täis igasugu tükke, verd...
See oli täiesti kohutav vaatepilt.
Kuid valusid polnud! -Sa vajutasid hädaabinupule.
Jah, hooldaja tuli vaatama ja küsis, mis viga on.
Ma ütlesin, et pole enam midagi viga, valusid enam üldse ei ole!
Midagi on minuga juhtunud! Vaata siia teki alla!
Õde tõmbas teki ära ja peaaegu minestas!
Vajus voodi äärde ja hüüdis: Mida kohutavat siin on toimunud?!“
Samas vajutas ta nuppu ja tuppa kiirustas teisi medõdesid, ka arste.
Nad imestasid väga. Oli toimunud suur ime!
Ma olin saanud terveks selle väe mõjul, mis mind puudutas.
Sain varsti haiglast välja. Operatsiooni polnud vaja teha!
Arstid poleks saanudki mind lõigata! Jumal tegi mulle opi!
See on suur ime! Kohtusid veel esmaabi andnud arstiga.
Jõudnud Outokumpusse tagasi, läksin kohtuma arstiga,
kes mulle esmaabi andis.
Ta oli karske, sõjad läbi käinud doktor, väga tubli mees.
Ta tõusis laua tagant üles, sirutas tõsisel ilmel käe.
Ta ütles mulle:Kuule, kui ma sulle esmaabi andsin,
teadsin, et tuled Joensuust tagasi vaid jalad ees!
Olen sõja läbi teinud ja 40 aastat arstina töötanud.
Tean, milles küsimus oli. Ma pole uskunud Jumalat ega imesid.
Nüüd olen sunnitud sulle ütlema, et on toimunud ime!“
See oli 16-aastasele poisile küll võimas piiblikool!
See oli tõesti lühikese hetkega läbitud kool!
Jumal juhtis sulle abikaasa Põhjamaalt!
See oli ka Jumala ime! Mina olen Karjalast.
Ta nimi on Sirkka-Liisa.
Mina nimetan teda Härma-Liisaks, sest ta on vastupidav olnud.
Kui kooselu alustasime, oli meil vaid 2 paljast kätt.
Meil on olnud nii “magusat” kui “soolast”.
Küllalt noortena juhtis Jumal teid Jaapanisse.
Täiesti võimatuid asju on toimunud üksteise järel.
Põhjamaal oli ärkamine kogudustes ja Jumal rääkima misjonitööst.
1963.a saadeti meid esimest korda Jaapanisse.
Härmä nelipühikogudus oli meie emakogudus.
Mõned väikesed kogudused, aidates Härmä kogudust, saatsid meid.
Olite seal 17 aastat ja Kanadas 10 aastat.
Jaapanis ja Kanadas tegime tööd peamiselt immigrantidega.
Kanadast sai meie teine kodumaa. Saime ka Kanada kodakondsuse.
Kolme kogudust juhtisime 10 aastat. -Jaapan on vähem kristlik maa.
Seal on rohkem olnud pärimusreligioone.
Milline oli see tööpõlluna? -Jaapan on olnud raske misjonipõld.
Misjonäride keskel me rääkisime, et meid on pandud kuivama“.
Jaapan on hea maa. Inimesed on targad, sõbralikud,
kenad inimesed, kui oled koos nendega.
Eriti, kui nende keele ära õpid, kuid misjonipõlluna on see kõva pinnas.
Kuid Jumala Püha Vaim ikkagi töötas koosolekutel!
Jaa, Püha Vaim on nii imeline! Tema töötab igal pool,
kus Jumala omi on ja kus nad liiguvad.
Jaapaniski oleme kogenud samasugust Püha Vaimu tegevust, nagu Soomes.
Palun too mõni näide sellest, mida Püha Vaim tegi mõnes olukorras.
Mitmeid erilisi olukordi meenub ajast, mil olime naasnud Soome.
Me siis ei teadnud, et läheme veel tagasi.
Tegime sageli reise Jaapanisse. Need olid kõik kuulutuse reisid.
Meid kutsusid erinevad kogudused. Meenub üks noorpaar,
kes järelpalve ajal tuli palvesse.
Nad olid palvejärjekorras. Märkasin, et nad pole jaapanlased.
Olime Jaapanis. Kes on need noored?
Palusin nende eest. Teadsin, et nad ei oska soome keelt.
Mõtlesin paluda inglise keeles, kuid ka neid sõnu mulle ei antud.
Olin hämmastunud! Panin käed nende inimeste peale ja mõtlesin:
“Jumal, anna nüüd midagi!” Äkki märkasin, et räägin
mingis imelikus keeles! Ma rääkisin ja rääkisin!
Ma teadagi palvetasin, kuid see oli nagu kõne.
Ise imestasin: “Jumal, mis keel see on?”
Kui see lõppes, ootasin, et Jumal annaks mulle seletuse, kuid ei antud.
Need noored vaatasid mind suurte silmadega.
Nad ei öelnud midagi vaid lahkusid. Järjekord läks edasi.
Hiljem tuli pastor mulle ütlema, et üks abielupaar tahab veel kohtuda.
See oli just sama paar! Hakkasin midagi aimama!
Nad tulid mu juurde ja ütlesid inglise keeles:
"Sa palvetasid aafrika keeles! Kas sa seda ei oska?"
Vastasin:"Ei!" Nad ütlesid: "See on meie emakeel!
Me oleme Lõuna-Aafrikast ja sina rääkisid meile Aafrika kohta!"
Ma ütlesin:"Nüüd ma mõistan, mis toimus! Püha Vaim rääkis!"
Mina olin ainult kanaliks." Ma küsisin neilt,
kas saaksin kuulda, mida ma rääkisin.
Nad vaatasid teineteisele otsa ja ütlesid:
"Palume luba seda saladuses hoida!" Vastasin:"Võite pidada saladuses.
Oleks olnud lihtsalt huvitav teada."
Mees seepeale vastas, et võib väheke sellest rääkida.
"Me oleme palvetanud mitme asja pärast,
mis meile olid arusaamatud. Küsisime Jumalalt lahendust
erinevate asjade kohta meie elus. Mida me tegema peaksime?
Sina vastasid kõikidele meie küsimustele emakeeles!"
See oli eriline kogemus!
Kui tulid Jaapanist, kohtusid Niilo Ylivainioga.
Su tervis ei olnud sel ajal päris korras.
Niilo teenistus avaldas mõju. Tulin Jaapanist haigena.
Ma ei läinud isegi palvejärjekorda kuid keegi teine vedas mind sinna.
Läksin ja sain taas tunda sama käe puudutust,
mida tundsin 16-aastasena Joensuu keskhaiglas.
Tervenesin silmapilgu jooksul sama Jumala väe mõjul!
Arst leidis, et olin täiesti terveks saanud!
Oli olnud mitu rasket haigust nagu süda jm.
Kõikidest olin saanud terveks selle ime järel!
Niiloga kohtumise järel tuli midagi uut mu ellu.
See võis olla 1978.a., kui te viimati kohtusite.
Pidime minema Sodankülla, kuhu meid oli kutsutud.
Olime 3 aastat elanud Pietarsaares. Enne Lappi minekut elas Niilo Lapuas.
Läksin talle külla ja vestlesime kaua aega.
Enne äraminekut palusin tal mind õnnistada.
Ta vastas, et õnnista sina enne mind.
Niilo oli tõelise isa südamega vaimulik mees.
Nii me õnnistasime teineteist.
Ma kogesin, et samal ajal midagi toimus minu vaimus.
Ma ei oska seda seletada.
Jumal valmistas sind edaspidiseks teenimistööks.
Oled palju reisinud jumalariigi tööga seoses Soomes ja välismaal.
Oled näinud, kuidas Jumal end ilmutab.
Kas mäletad mõnd erilist juhtumit? Meenub üks koosolek Jaapanis,
kus palusin mitmete haigete pärast. Mu ees seisis noor naine,
kes palus eestpalvet. Küsisin, mille pärast paluda?
Ta rääkis, et on abielus ameeriklasega ja elavad lähedal.
Ta mees on insener ja töötab aatomielektrijaamas.
Ta palus eestpalvet eelkõige oma mehe pärast.
Panin käe ta peale ja hakkasin paluma.
Toimus midagi imelikku.
Ta võttis kinni mu teisest käest ja vajutas selle oma kõhu vastu.
Ta hoidis seda nii kõvasti kinni, et ma ei saanud kätt ära võtta.
Ma õnnistasin seda naist. See naine tõusis õhku!
See tundub imelik, seetõttu pole ma sellest varem rääkinud.
Naine tõusis õhku, pöördus horisontaalasendisse.
Ma ainult imestasin, vaadates, kuidas naine on õhus pikaliasendis.
Seejärel libises ta 3-4 m edasi kõrvaltuppa, vajus põrandale
ja jäi lebama. Tänase päevani ei oska ma täpselt öelda, mis toimus.
Tean, et see oli Jumala vägi, mis seda põhjustas.
Selle põhjal võib öelda, et sageli me ise piirame
Jumala väge ja usku. -Jumala tegutsemist ei tohi inimene piirata!
Me peaksime ütlema Jumalale: "Olen siin, kasuta mind nii,
nagu Sina tahad! Risti mind Püha Vaimu ja nelipühiga,
Täida mind Vaimu ja usuga!" Seda peaks iga usklik ütlema!
Sa ütlesidki varem, et oled Jumala jaoks nagu sarv,
mille kaudu Tema räägib.
7 aastat tagasi läkisd operatsioonile. Kas räägiksid sellest?
Olime tulnud Kanadast tagasi ja veetnud 3 nädalat Soomes.
Ühel ööl sain infarkti ja sattusin haiglasse.
See oli raske operatsioon. Mõtlesin, et lõpp on lähedal.
Kuid Jumala Vaim ütles mulle selgelt:
"Võid "õhtust puhkust" jätkata!" See sõna oli mulle üllatus.
Teadsin, et seda ütles Jumal. Ütlesin, et Issand,
kui see on sinu tahe, siis mul on tingimus.
Kui Sina uksed lahti teed, siis mina lähen ja kuulutan Sinu Sõna.
Ta ütles mulle, et selle jaoks saadki jätkuvat "õhtupuhkust",
et Minu Sõna kuulutada. Palusin veel Issandalt tingimust,
et mina ei peaks ise helistama ja küsima, kas ma tohin tulla.
Ütlesin, Issand, ava Sina ise uksed Oli hetkeline vaikus.
Kuulsin häält, mis rääkis justkui Põhjamaa mees.
"Kui lähed nendest ustest sisse, mille Mina avan, siis jaga terasid!"
Samal korral osutas Jumal, et Tema on oma Sõna taga.
Sain juhatada 2 inimest Issanda teele.
Nad olid samas palatis. See näitab Jumala tahet meie suhtes.
Peaksime tegema päästmistööd nii kaua, kui meile on aega antud.
Sina oled selles saanud olla. Aeg on veerenud saate lõpule.
Nüüd võid öelda vaatajatele, mida Issand tahab.
Tahan, et Jumal saaks sulle anda, mida Tema tahab.
Tean seda, et Sina, just Sina, võid praegu kohtuda Jumalaga.
Võid kogeda, et Jumala Vaim tuleb sinusse ja võiab sind
teenima Teda elu lõpuni. Teeni seda Issandat,
kes sinu eest suri ja üles tõusis. Soovin, et saaksid tundma
Jumala tahet oma elu kohta! See maksab sulle midagi!
Kas oled valmis? Kitsas on tee ja värav,
kuid see viib sind võimsatesse Jumala vetesse.
Kui sa ka lõpuks sured Issandat teenides, siis tunned,
et oled elanud täisväärtuslikku elu. Ära lase oma elu lõpuni liiva valguda!
Kogen, et üks teie seast on sellisel teel.
Sa tead, mida tegema peaksid!
Jäta elu juhtimise võtmed Issanda kätte!
Kallid, Jeesus õnnistagu teid!
Tänan sind Jaakko, et rääkisid Issanda tööst oma elus!
Soovin, et sul oleks ikka neid teri jagada neile, kes neid otsivad.
Soovin Issanda õnnistust sinu viimastele aastakümnetele!
Kõik päevad on Issandal teada. Saad veel palju "teri" külvata!
Oli rõõm see hetk siin koos olla! Jeesus õnnistagu teid!
Tõlge: Helve Soodla Subtiitrid: Ruth Tolmusk